የአዲስ አበባ ገቢዎች ቢሮ 20 ነጥብ 8 ቢሊዮን ብር የመሰብሰብ ዕቅድ ይዞ እየሠራ መሆኑን አስታወቀ
 አዲስ አበባ፡- የአዲስ አበባ ገቢዎች ቢሮ ከሃምሌ 1 ቀን 2012 ዓ.ም አስከ ጥቅምት 30/ 2013 ዓ.ም ድረስ 20 ነጥብ 8 ቢሊዮን ብር ለመሰብሰብ አቅዶ እየሠራ መሆኑን ገለጸ፡፡በአዲስ አበባ ገቢዎች ቢሮ የግብር አወሳሰን አሰባሰብና ክትትል ዳይሬክተር ወይዘሮ ሰብለ በላይነህ በተለይ ለአዲስ ዘመን እንደገለጹት የደረጃ ሀ፣ ለ እና ሐ ግብር ከፋዮች ከሐምሌ አንድ ጀምሮ እስከ ጥቅምት ሠላሳ በወጣላቸው የክፍያ መርሐ ግብር መሰረት እየከፈሉ መሆናቸውን ገልጸዋል፡፡ አስከ ጥቅምት ሠላሳ
20 ነጥብ 8 ቢሊየን ብር
ለመሰብሰብ መታቀዱን የተናገሩት
ዳይሬክተሯ ፣ከዚህ ውስጥ
በሐምሌ ወር ብቻ
ለመሰብሰብ የታቀደው 5 ነጥብ
7 ቢሊዮን ብር እንደሆነ
ገልጸዋል፡፡ እስከ ሐምሌ
20 ድረስ ባለው ጊዜም
1 ነጥብ 8 ቢሊዮን ወይም
የእቅዱን 32 በመቶ
መሰብሰቡን ዳይሬክተሯ ተናግረዋል፡፡ በዚህም መሰረት እስከ ሐምሌ ሠላሳ ይሰበሰባል ተብሎ የታቀደው የደረጃ‹‹ ሐ›› ግብር ክፍያ እስከ አሁን በጥሩ ሁኔታ ላይ እንዳለና አምና በተመሳሳይ ወቅት ከነበረው ጋር ሲነጻጸር የተሻለ መሆኑን ጠቅሰዋል፡፡በሦስቱም ደረጃዎች ቀርበው ማሳወቅ የሚገባቸው አጠቃላይ ግብር ከፋዮች ቁጥር 390 ሺ 649 መሆናቸውን የጠቀሱት ወይዘሮ ሰብለ፤ አስከ አሁን ያሳወቁት ግብር ከፋዮች ቁጥር 127 ሺ 813 ናቸው ብለዋል፡፡ ከነዚህም 3ሺ 193 የደረጃ ‹‹ሀ›› ፣ 7 ሺ አስራ አምስት የደረጃ ለ፣ 117 ሺ 605 የደረጃ ‹‹ሐ›› መሆናቸውን ገልጸዋል፡፡ እስከ ሐምሌ 20 የደረጃ ‹‹ሀ›› እና ‹‹ሐ›› ግብር ከፋዮች አፈጻጸም አምና በተመሳሳይ ዓመት ከነበረው ተመሳሳይ ወቅት ጋር ሲነጻጸር መሻሻል እንዳሳየና የደረጃ ‹‹ለ›› ግን መጠነኛ ቅናሽ ያሳየ መሆኑን ዳይሬክተሯ አስታውቀዋል፡፡ ቀደም ሲል ከነበረው
ልምድ አንጻር ከሐምሌ
25 በኋላ ወርሀዊ ቫት
የሚያሳውቁ ግብር ከፋዮች
ቁጥር ስለሚጨምር ከዚህም
የተሻለ ውጤት ይታያል
የሚል ግምት እንዳላቸው
የተናገሩት ወይዘሮ ሰብለ፣
የደረጃ ‹‹ለ ›› እና ‹‹ሀ ›› ግብር ከፋዮችም ጊዜ ስላላቸው የገቢው መጠን እየጨመረ የሚሄድ ነው ብለዋል፡፡ ኮቪድ 19ን ምክንያት በማድረግ የተደረገ ግብር ማሻሻያ እንደነበር ያስታወሱት ዳይሬክተሯ ለአዲስ አበባ ከተማ ከ1997 እስከ 2007 ዓ.ም ያለው ውዝፍ ዕዳ እንዲሰረዝ፤ ከ2008 እስከ 2011 ባለው ጊዜ ደግሞ ፍሬ ግብሩን ከፍለው ቅጣቱ እንዲነሳላቸው መደረጉንና የ2012 ዓ.ም ዓመታዊ ግብራቸውን በተመለከተም የደረጃ ‹‹ሐ›› ግብር ከፋዮች በቁርጥና በቀን ገቢ ግብር የሚስተናገዱ በመሆኑ የዓመቱን አንድ አራተኛ ግብር እንዳይከፍሉ መደረጉን አስታውሰዋል፡፡ ከአስር ሺህ ብር
በላይ ቤት የሚያከራዩና
ለተከራዮች እስከ ሁለት
ወር ቅናሽ ያደረጉ
ግብር ከፋዮችም በዓመት
ከሚከፍሉት የኪራይ ግብር
እስከ 50 በመቶ
ድረስ ነፃ እንዲሆኑ
መደረጉን ጠቅሰዋል፡፡ የግል
ትምህርት ቤቶችና የንግድ
ሱቆችን አከራይተው ለተከራዮች
የኪራይ ቅናሽ ላደረጉም
መንግሥት የታክስ ቅነሳ
መደረጉን አስታውሰዋል፡፡ ደረጃ
‹‹ሀ›› እና ‹‹ለ››
ገቢያቸውንም ወጪያቸውንም በሰነድ የሚያቀርቡ በመሆኑ በዚያው መሰረት የሚስተናገዱ መሆኑን አመላክተዋል፡፡ ህብረተሰቡ ያለበትን ግብር ለማሳወቅ በሚቀር ብባቸው ተቋማት ግብር ከፋዮችም ሆኑ ሠራተኞች ለኮረና ቫይረስ እንዳይጋለጡ ከፍተኛ የጥንቃቄ ሥራ እየተሠራ እንዳለ የተናገሩት ዳይሬክተሯ፣ ሰዎች እርቀታቸውን እንዲጠብቁና አስፈላጊ ናቸው የተባሉ መከላከያዎችን እንዲጠቀሙ እየተደረገ ነው ብለዋል፡፡ ከዚህም በተጨማሪ ወረዳ ላይ ያሉ በየቀጠናቸው በሚሰጣቸው ፕሮግራም እየሄዱ እንዲያሳውቁ፤ አንዳንድ ቅርንጫፎችም በስማቸው ፊደል ቅደም ተከተል እንዲከፍሉ በማድረግና በሌሎችም ቴክኖሎጂዎች በመጠቀም መጨናነቅን ለማስቀረት እየተሠራ መሆኑን ጠቅሰዋል፡፡ ግብር ከፋዮች ባለቀ ሰዓት መምጣታቸው መጨናነቅን የሚፈጥርና ካለው ወቅታዊ ችግር አንጻርም አደጋ ስለሚኖረው የሰው ቁጥር ሳይጨምር አስቀድመው በመምጣት ቢያሳውቁ ለአገልጋዩም ለተገልጋዩም መልካም አንደሆነ መልዕክት አስተላልፈዋል፡፡አዲስ ዘመን ሐምሌ 24/2012 ኢያሱ መሰለ